ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Απριλίου 1995 για την τροποποίηση των παραρτημάτων Γ και Δ της οδηγίας 92/65/ΕΟΚ του Συμβουλίου που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (95/176/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου της 13ης Ιουλίου 1992 που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 22,

Εκτιμώντας:

ότι στους όρους που διέπουν την έγκριση των οργανισμών, ιδρυμάτων ή κέντρων πρέπει, εάν διατηρούν ζώα που προορίζονται για εργαστηριακά πειράματα, να γίνονται αναφορές στην οδηγία 86/609/ΕΟΚ του Συμβουλίου της 24ης Νοεμβρίου 1986 για τη προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς (2), προκειμένου να ευθυγραμμιστούν οι εν λόγω όροι στην Κοινότητα και σε ότι αφορά τις τρίτες χώρες 7 ότι, είναι ανάγκη να γίνουν ορισμένες τεχνικές προσαρμογές σε ότι αφορά την έγκριση και την εποπτεία των κέντρων συλλογής, την εισαγωγή επιβητόρων κια τις απαιτήσεις που ισχύουν για το σπέρμα, τα ωάρια και τα έμβρυα 7 ότι είναι ανάγκη να αντικατασταθούν τα κεφάλαια Ι, ΙΙ σημεία Α και Γ, και τα κεφάλαια ΙΙΙ και IV του παραρτήματος Δ 7 ότι η παρούσα απόφαση είναι σύμφωνη με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η οδηγία 92/65/ΕΟΚ τροποποιείται ως εξής:

1. Στο παράρτημα Γ παράγραφος 1 προστίθεται το ακόλουθο σημείο:

«ι) εάν διατηρεί ζώα που προορίζονται για εργαστηριακά πειράματα σύμφωνα με τις διατάξεις του άρθρου 5 της οδηγίας 86/609/ΕΟΚ του Συμβουλίου.» 7 2. Το κεφάλαιο Ι του παραρτήματος Δ αντικαθίσταται από το παράρτημα Ι της παρούσας απόφασης.

3. Το κεφάλαιο ΙΙ σημείο Α του παραρτήματος Δ αντικαθίσταται από το παράρτημα ΙΙ της παρούσας απόφασης.

4. Το κεφάλαιο ΙΙ σημείο Γ του παραρτήματος Δ αντικαθίσταται από το παράρτημα ΙΙΙ της παρούσας απόφασης.

5. Το κεφάλαιο ΙΙΙ του παραρτήματος Δ αντικαθίσταται από το παράρτημα IV της παρούσας απόφασης.

6. Το κεφάλαιο IV του παραρτήματος Δ αντικαθίσταται από το παράρτημα V της παρούσας απόφασης.

Άρθρο 2

Η παρούσα απόφαση αρχίζει να ισχύει την 1η Οκτωβρίου 1995.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 6 Απριλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ Ι

«ΚΕΦΑΛΑΙΟ Ι Ι. Όροι έγκρισης των κέντρων συλλογής σπέρματος Τα κέντρα συλλογής σπέρματος πρέπει:

1. να τίθενται υπό την εποπτεία του «κτηνιάτρου του κέντρου» 7 2. να διαθέτουν τουλάχιστον:

α) εγκαταστάσεις για τα ζώα οι οποίες να κλειδώνουν και, εάν χρειάζεται, για τα ιπποειδή, να υπάρχει χώρος άσκησης πρέπει να υπάρχουν πραγματικά χωρίσματα από τις εγκαταστάσεις συλλογής, τις αίθουσες επεξεργασίας και αποθήκευσης 7 β) εγκαταστάσεις απομόνωσης οι οποίες δεν έχουν άμεση επικοινωνία με τα συνήθη καταλύματα για τα ζώα 7 γ) οι εγκαταστάσεις συλλογής σπέρματος που περιλαμβάνουν χωριστή αίθουσα για τον καθαρισμό και την απολύμανση ή αποστείρωση του εξοπλισμού 7 δ) αίθουσα επεξεργασίας σπέρματος χωριστή από τις εγκαταστάσεις συλλογής η οποία δεν χρειάζεται απαραιτήτως να βρίσκεται στον ίδιο τόπο 7 ε) αίθουσα αποθήκευσης σπέρματος η οποία δεν χρειάζεται απαραιτήτως να βρίσκεται στον ίδιο τόπο 7 3. να κατασκευάζονται ή να απομονώνονται έτσι ώστε να αποφεύγεται οποιαδήποτε επαφή με τα ζώα τα οποία βρίσκονται εκτός κέντρων 7 4. να κατασκευάζονται έτσι ώστε ολόκληρο το κέντρο, εκτός των γραφείων, και στην περίπτωση των ιπποειδών του χώρου άσκησης, να μπορεί εύκολα να καθαριστεί και να απολυμανθεί.

ΙΙ. Όροι εποπτείας των κέντρων συλλογής σπέρματος Τα κέντρα συλλογής σπέρματος πρέπει:

1. να εποπτεύονται έτσι ώστε να περιέχουν μόνο ζώα των ειδών των οποίων πρέπει να συλλεχθεί το σπέρμα.

Εντούτοις, μπορεί να επιτραπεί να υπάρχουν και άλλα κατοικίδια ζώα, αρκεί να μην υπάρχει κανένας κίνδυνος μόλυνσης των ειδών εκείνων των οποίων το σπέρμα πρόκειται να συλλεγεί και να πληρούν τις προϋποθέσεις που ορίζονται από το κτηνιατρικό κέντρο.

Εάν, στην περίπτωση των ιπποειδών, το κέντρο συλλογής μοιράζεται τις εγκαταστάσεις με άλλο κέντρο ή υπηρεσία τεχνητής γονιμοποίησης, τότε οι φορβάδες, οι δοκιμαστικοί επιβήτορες και οι επιβήτορες για φυσική οχεία γίνονται δεκτοί αρκεί να πληρούν τις απαιτήσεις του κεφαλαίου ΙΙ παράγραφος Α σημεία 1, 2, 3 και 4 του παραρτήματος Δ 7 2. να παρακολουθούνται για να εξασφαλισθεί ότι τηρούνται μητρώα στα οποία εμφαίνεται:

- τα είδη, η φυλή, η ημερομηνία γεννήσεως και ο προσδιορισμός της ταυτότητας κάθε ζώου που βρίσκεται στο κέντρο,

- οποιαδήποτε μετακίνηση των ζώων που εισέρχονται ή αποχωρούν από το κέντρο,

- το ιατρικό ιστορικό και όλες οι διαγνωστικές δοκιμασίες και τα αποτελέσματά τους, αγωγές και εμβολιασμοί που διενεργήθηκαν στα ζώα τα οποία βρίσκονται στο κέντρο,

- η ημερομηνία συλλογής και επεξεργασίας του σπέρματος,

- ο προορισμός του σπέρματος,

- η αποθήκευση του σπέρματος 7 3. πρέπει να επιθεωρούνται από επίσημο κτηνίατρο κατά τη διάρκεια της περιόδου αναπαραγωγής και τουλάχιστον μία φορά το χρόνο στην περίπτωση ζώων με εποχιακή αναπαραγωγή και δύο φορές το χρόνο στην περίπτωση μη εποχιακής αναπαραγωγής προκειμένου να εξεταστούν και να εξακριβωθούν όλα τα ζητήματα που αφορούν τις συνθήκες έγκρισης και εποπτείας 7 4. να ελέγχονται ώστε να απαγορεύεται η είσοδος σε μη εξουσιοδοτημένα άτομα. Γίνονται, επιπλέον, δεκτοί επισκέπτες που έχουν άδεια σύμφωνα με τους όρους που καθορίζει ο κτηνίατρος του κέντρου 7 5. να απασχολούν έμπειρο προσωπικό το οποίο έχει εκπαιδευτεί κατάλληλα στις τεχνικές απολύμανσης και υγιεινής ώστε να προλαμβάνεται η εξάπλωση νόσων 7 6. να παρακολουθούνται ώστε να εξασφαλίζεται ότι:

- κανένα από τα ζώα που βρίσκονται στο κέντρο δεν χρησιμοποιείται για φυσική οχεία τουλάχιστον 30 ημέρες πριν από την πρώτη συλλογή σπέρματος και κατά την περίοδο συλλογής,

- η συλλογή, επεξεργασία και αποθήκευση του σπέρματος πραγματοποιείται μόνο σε χώρους που έχουν προβλεφθεί ειδικά γι' αυτό το σκοπό,

- όλα τα εργαλεία που έρχονται σε επαφή με το σπέρμα ή το ζώο δότη κατά την συλλογή η επεξεργασία να έχουν απολυμανθεί κατάλληλα ή να έχουν αποστειρωθεί πριν από τη χρήση ή να είναι καινούργια, μιας χρήσεως και να πετιούνται αμέσως μετά τη χρήση,

Εάν, στην περίπτωση ιπποειδών, το κέντρο συλλογής συστεγάζεται με κέντρο τεχνητής γονιμοποίησης ή κέντρο οχείας, πρέπει να υπάρχει σαφής διαχωρισμός μεταξύ εργαλείων και του εξοπλισμού για τη τεχνητή γονιμοποίηση ή τη φυσική οχεία και των εργαλείων και του εξοπλισμού που έρχεται σε επαφή με ζώα δότες ή άλλα ζώα τα οποία βρίσκονται στο κέντρο συλλογής και με το σπέρμα,

- τα προϊόντα ζωϊκής προέλευσης όπως είναι τα διαλυτικά, πρόσθετα ή αραιωτικά, τα οποία δεν παρουσιάζουν κανένα κίνδυνο για την υγεία των ζώων ή τα οποία έχουν προηγουμένως υποβληθεί σε επεξεργασία, η οποία να επιτρέπει να αποφεύγεται ο κίνδυνος αυτός, χρησιμοποιούνται στην επεξεργασία του σπέρματος,

- στην περίπτωση του κατεψυγμένου ή παγωμένου σπέρματος χρησιμοποιούνται κρυογόνοι παράγοντες οι οποίοι δεν έχουν χρησιμοποιηθεί προηγουμένως για άλλα προϊόντα ζωΐκής προέλευσης,

- κάθε δοχείο που χρησιμοποιείται για την αποθήκευση ή μεταφορά σπέρματος είτε απολυμαίνεται είτε αποστειρώνεται με τον κατάλληλο τρόπο πριν χρησιμοποιηθεί ή είναι καινούργιο, μιας χρήσεως και πετιέται αμέσως μετά τη χρήση 7 7. εξασφαλίζεται ότι κάθε δόση σπέρματος ταυτοποιείται κατά τρόπο ανεξίτηλο ώστε να είναι δυνατόν να προσδιοριστεί το κράτος μέλος καταγωγής, η ημερομηνία συλλογής, το είδος, η φυλή, η ταυτότητα του ζώου δότη και το όνομα ή/και ο αριθμός του εγκεκριμένου κέντρου το οποίο συνέλεξε το σπέρμα.»

ΠΑΡΑΡΤΗΜΑ ΙΙ

«Α. ΕΠΙΒΗΤΟΡΕΣ Δύνανται να χρησιμοποιούνται για τη συλλογή σπέρματος μόνο οι επιβήτορες οι οποίοι πληρούν, κατά τρόπο που ικανοποιεί τον κτηνίατρο του κέντρου, τις ακόλουθες απαιτήσεις για τη συλλογή σπέρματος:

1. δεν πρέπει να παρουσιάζουν σημάδια λοιμώδους ή μεταδοτικής νόσου κατά τη στιγμή της εισαγωγής και την ημέρα συλλογής του σπέρματος 7 2. πρέπει να προέρχονται από την επικράτεια ή, στην περίπτωση της περιφερειακής διαίρεσης, από τμήμα επικράτειας κράτους μέλους ή τρίτης χώρας και από εκμετάλλευση υπό κτηνιατρική εποπτεία και σε κάθε περίπτωση πρέπει να πληρούνται οι απαιτήσεις της οδηγίας 90/426/ΕΟΚ 7 3. πρέπει να έχουν διατηρηθεί επί 30 ημέρες πριν από τη συλλογή σπέρματος σε εκμεταλλεύσεις όπου δεν υπάρχουν ιπποειδή τα οποία να παρουσίασαν οποιοδήποτε κλινικό σύμπτωμα ιογενούς αρτηρίτιδος των ίππων κατά την εν λόγω περίοδο 7 4. πρέπει να έχουν μείνει επί 60 ημέρες προ της συλλογής σπέρματος σε εκμεταλλεύσεις όπου δεν υπήρχαν ιπποειδή που να παρουσίασαν κλινικό σύμπτωμα της μεταδοτικής μητρίτιδας των ιπποειδών κατά την εν λόγω περίοδο 7 5. δεν πρέπει να χρησιμοποιούνται για φυσική οχεία επί 30 ημέρες προς της πρώτης συλλογής σπέρματος και κατά τη διάρκεια της περιόδου συλλογής 7 6. πρέπει να υποβληθούν στις ακόλουθες δοκιμασίες, οι οποίες διεξάγονται και πιστοποιούνται σε αναγνωρισμένο εργαστήριο από την αρμόδια αρχή σύμφωνα με το πρόγραμμα που προβλέπεται στην παράγραφο 7:

i) δοκιμασία ανασοδιάχυσης σε άγαρ (Coggins test) για λοιμώδη αναιμία των ιπποειδών με αρνητικό αποτέλεσμα,

ii) οροεξουδετέρωση για ιογενή αρτηρίτιδα των ίππων, είτε με αρνητικό αποτέλεσμα σε διάλυμα ορού 1 προς 4 ή δοκιμασία απομόνωσης του ιού για ιογενή αρτηρίτιδα των ίππων που διεξάγεται με αρνητικό αποτέλεσμα σε κλάσμα του συνολικού σπέρματος του επιβήτορα δότη,

iii) δοκιμασία για μεταδοτική μητρίτιδα των ίππων που διεξάγεται δύο φορές σε διάστημα επτά ημερών με απομόνωση Taylorella equigenitalis το προσπερματικό υγρό ή δείγμα σπέρματος και από επίχρισμα που λαμβάνεται τουλάχιστον από το ουρηθρικό βοθρίο συμπεριλαμβανομένου του ουρηθραίου εγκολπώματος και από το πέος, συμπεριλαμβανομένου του εγκολπώματος της βαλάνου, με αρνητικό αποτέλεσμα σε κάθε περίπτωση 7 7. πρέπει να έχει υποβληθεί σε ένα από τα ακόλουθα προγράμματα δοκιμασιών:

i) στην περίπτωση που το σπέρμα συλλέγεται για να διατεθεί στο εμπόριο, φρέσκο ή εψυγμένο και:

- ο επιβήτωρ δότης βρίσκεται συνεχώς στο κέντρο συλλογής κατά τις 30 ημέρες που προηγούνται της πρώτης συλλογής σπέρματος και κατά την περίοδο συλλογής και κανένα από τα ιπποειδή του κέντρου συλλογής δεν έχει έλθει σε απευθείας επαφή με ιπποειδή υγείας χαμηλότερου επιπέδου, οι δοκιμασίες που απαιτούνται στην παράγραφο 6 σημεία i), ii) και iii) διεξάγονται τουλάχιστον τέσσερις ημέρες μετά την έναρξη της ανωτέρω περιόδου παραμονής και τουλάχιστον μία φορά ανά έτος κατά την έναρξη της περιόδου αναπαραγωγής,

- ο επιβήτωρ δότης δεν βρίσκεται συνεχώς στο κέντρο συλλογής ή/και άλλα ιπποειδή του κέντρου συλλογής έρχονται σε άμεση επαφή με ιπποειδή χαμηλότερου υγειονομικού επιπέδου οι δοκιμασίες που απαιτούνται στην παράγραφο 6 σημεία i), ii) και iii) διεξάγονται εντός 14 ημερών προ της πρώτης συλλογής σπέρματος και τουλάχιστον μία φορά ανά έτος κατά την έναρξη της περιόδου αναπαραγωγής. Επιπλέον, η δοκιμασία που απαιτείται στην παράγραφο 6 σημείο i) πρέπει να επαναλαμβάνεται τουλάχιστον κάθε 120 ημέρες κατά την περίοδο συλλογής σπέρματος. Η δοκιμασία που απαιτείται στην παράγραφο 6 σημείο ii) πρέπει να πραγματοποιείται το πολύ 30 ημέρες πριν από κάθε συλλογή σπέρματος, εκτός εαν επιβεβαιωθεί με δοκιμασία απομόνωσης του ιού που πρέπει να πραγματοποιείται ετησίως, ότι ο οροθετικός επιβήτορας δεν είναι απαλλαγμένος από την ιογενή αρτηρίτιδα των ίππων,

ii) στην περίπτωση που το σπέρμα συλλέγεται για να διατεθεί στο εμπόριο κατεψυγμένο, πρέπει να εφαρμόζονται τα προγράμματα δοκιμασιών που περιγράφονται στην παράγραφο 7 σημείο i) πρώτη και δεύτερη περίπτωση, ή εναλλακτικά, οι δοκιμασίες που απαιτούνται στην παράγραφο 6 σημεία i), ii) και iii) πρέπει να πραγματοποιούνται κατά τη διάρκεια των 30 ημερών υποχρεωτικής περιόδου διατήρησης του σπέρματος, και σε διάστημα όχι μικρότερο των 14 ημερών από τη συλλογή του σπέρματος, ανεξαρτήτως του καθεστώτος διαμονής του επιβήτορα.»

ΠΑΡΑΡΤΗΜΑ ΙΙΙ

«Γ. Εάν κάποια από τις δοκιμασίες που αναφέρονται στα τμήματα Α ή Β είναι θετική, το ζώο πρέπει να απομονωθεί και το σπέρμα που έχει συλλεχθεί από αυτό μετά την τελευταία αρνητική δοκιμασία δεν πρέπει να διατεθεί στο εμπόριο. Το ίδιο ισχύει και για το σπέρμα που έχει συλλεχθεί από τα άλλα ζώα τα οποία είναι ευπρόσβλητα από τη νόσο αυτή, στην εκμετάλλευση ή στο κέντρο συλλογής, από την ημερομηνία από την οποία έχει διεξαχθεί η θετική δοκιμασία. Μέχρι να αποκατασταθεί η υγειονομική κατάσταση στο κέντρο δεν πρέπει να διενεργούνται εμπορικές συναλλαγές.»

ΠΑΡΑΡΤΗΜΑ IV

«ΚΕΦΑΛΑΙΟ ΙΙΙ ΑΠΑΙΤΗΣΕΙΣ ΣΧΕΤΙΚΑ ΜΕ ΤΟ ΣΠΕΡΜΑ, ΤΑ ΩΑΡΙΑ ΚΑΙ ΤΑ ΕΜΒΡΥΑ Το σπέρμα, τα ωάρια και τα έμβρυα πρέπει να έχουν συλλεγεί, υποστεί επεξεργασία και διατηρηθεί σύμφωνα με τις ακόλουθες αρχές:

α) το πλύσιμο των ωαρίων και των εμβρύων ακόμα και στην περίπτωση των ιπποειδών πρέπει να πραγματοποιείται σύμφωνα με τις προϋποθέσεις που πρέπει να καθορισθούν σύμφωνα με τη διαδικασία που ορίζεται στο άρθρο 26. Εν αναμονή της θέσπισης αυτών των προϋποθέσεων, εφαρμόζονται τα διεθνή πρότυπα.

Η διαφανής ζώνη των ωαρίων και των εμβρύων πρέπει να παραμένει άθικτη πριν και μετά το πλύσιμο.

Μπορούν να πλένονται ταυτοχρόνως μόνο ωάρια και έμβρυα από τον ίδιο δωρητή.

Μετά το πλύσιμο, η διαφανής ζώνη κάθε ωαρίου και εμβρύου πρέπει να εξετάζεται σε ολόκληρη την επιφάνειά της, υπό μεγένθυνση τουλάχιστον 50 φορών και να βεβαιώνεται ότι είναι άθικτη και απαλλαγμένη από οποιοδήποτε προσκολλημένο υλικό 7 β) τα μέσα και τα διαλύματα που χρησιμοποιούνται για τη συλλογή, επεξεργασία (εξέταση, πλύσιμο και επεξεργασία), τη διατήρηση και την κατάψυξη ωαρίων και εμβρύων πρέπει να είναι αποστειρωμένα σύμφωνα με εγκεκριμένες μεθόδους και να παραμένουν αποστειρωμένα.

Πρέπει να προστίθενται αντιβιοτικά στα μέσα συλλογής, πλυσίματος και διατήρησης για τα ωάρια και τα έμβρυα και στα αραιωτικά για τα σπέρματα.

Εάν είναι ανάγκη, μπορούν να καθορισθούν λεπτομερείς κανόνες στο πλαίσιο της διαδικασίας που προβλέπεται στο άρθρο 26 7 γ) όλα τα υλικά που χρησιμοποιούνται για τη συλλογή, επεξεργασία, διατήρηση ή κατάψυξη του σπέρματος, ωαρίων και εμβρύων πρέπει είτε να έχουν απολυμανθεί είτε να έχουν αποστειρωθεί καταλλήλως προ της χρήσης ή να είναι καινούργια μιας χρήσεως και να πετιώνται μετά τη χρήση 7 δ) μπορεί, στο πλαίσιο της διαδικασίας που προβλέπεται στο άρθρο 26, να προβλεφθούν πρόσθετες δοκιμασίες, ιδίως όσον αφορά τα υγρά συλλογής και πλύσης έτσι ώστε να εξακριβώνεται ότι δεν υπάρχουν παθογόνοι οργανισμοί 7 ε) ωάρια και έμβρυα, τα οποία υποβλήθηκαν επιτυχώς στην εξέταση που προβλέπεται στο στοιχείο α), και το σπέρμα θα πρέπει να τοποθετούνται σε αποστειρωμένους περιέκτες, οι οποίοι έχουν δεόντως επισημανθεί, περιλαμβάνουν μόνον προϊόντα από ένα δότη, αρσενικό ή θηλυκό, και έχουν σφραγισθεί αμέσως.

Η επισήμανση πρέπει να γίνεται σύμφωνα με τη διαδικασία που προβλέπεται στο άρθρο 26 και εξασφαλίζει ότι τουλάχιστον η χώρα καταγωγής, η ημερομηνία συλλογής, το είδος, το γένος, η ταυτότητα του ζώου δότη και το όνομα ή/και ο αριθμός του κέντρου/ομάδας συλλογής μπορεί να προσδιορισθεί 7 στ) το κατεψυγμένο σπέρμα, ωάρια και έμβρυα πρέπει να τοποθετούνται σε αποστειρωμένα δοχεία υγρού αζώτου που δεν παρουσιάζουν κανένα κίνδυνο μολύνσεως του προϊόντος 7 ζ) το κατεψυγμένο σπέρμα, ωάρια και έμβρυα πρέπει να έχουν αποθηκευθεί υπό εγκεκριμένους όρους επί 30 ημέρες τουλάχιστον πριν από την αποστολή 7 η) το σπέρμα, τα ωάρια και έμβρυα πρέπει αν μεταφέρονται σε δοχεία τα οποία είτε έχουν καθορισθεί, είτε απολυμανθεί ή αποστειρωθεί όπως ορίζεται, προ της χρήσεως ή είναι καινούργια, μιας χρήσεως και πετιούνται αμέσως μετά τη χρήση.»

ΠΑΡΑΡΤΗΜΑ V

«ΚΕΦΑΛΑΙΟ IV ΘΗΛΕΙΣ ΔΟΤΕΣ Θήλεις δότες μπορούν να χρησιμοποιηθούν για τη συλλογή εμβρύων ή ωαρίων μόνο εάν κατά την κρίση του επίσημου κτηνίατρου πληρούν (καθώς και οι αγέλες από τις οποίες προέρχονται) τις απαιτήσεις των σχετικών οδηγιών που αφορούν το ενδοκοινοτικό εμπόριο ζώντων ζώων αναπαραγωγής και απόδοσης για τα αντίστοιχα είδη.

Οι διατάξεις της οδηγίας 64/432/ΕΟΚ του Συμβουλίου εφαρμόζονται για τα χοιροειδή και οι διατάξεις της οδηγίας 91/68/ΕΟΚ του Συμβουλίου εφαρμόζονται για τα αιγοπρόβατα.

Επιπλέον των απαιτήσεων που καθορίζονται από την οδηγία 90/426/ΕΟΚ του Συμβουλίου, τα ιπποειδή πρέπει να έχουν μείνει επί 60 ημέρες πριν από τη συλλογή ωαρίων και εμβρύων σε εκμεταλλεύσεις όπου δεν έχουν παρουσιαστεί συμπτώματα της μεταδοτικής μητρίτιδας των ιπποειδών. Δεν πρέπει να χρησιμοποιούνται για φυσική αναπαραγωγή επί 30 ημέρες πριν από τη συλλογή ωαρίων και εμβρύων.»